Boris Ivanovskiy
Boris Andreyevich Ivanovskiy (1912-yil, Tomsk — 1943-yil 30-sentyabr, Zaporojye viloyati) — Ikkinchi jahon urushi qatnashchisi. Namangan shahrida yashagan va oʻsha yerda faoliyat yuritgan. 1941-yil avgust oyida armiya safiga chaqirtirilgan. 1942-yil oktyabr oyida esa frontga joʻnagan. 1942-yilda Toshkent harbiy piyodalar bilim yurtini tamomlagan. 311-gvardiyachi oʻqchi polki (Janubiy front 44-armiyaning 108-gvardiyachi oʻqchi diviziyasi) batalyon komandiri oʻrinbosari. Ivanovskiy dushman mudofaasini yorib oʻtib jang qilgan, urush davomida ogʻir yaralanib, granata bilan oʻzini dushman tanki ostiga tashlagan. 1943-yil 1-noyabrda (vafotidan soʻng) Sovet Ittifoqi Qahramoni unvoni berilgan. Namangan shahrida Ivanovskiy xotirasiga bagʻishlab uning byusti hamda yodgorlik lavhasi oʻrnatilgan.